เรกูล่าโชว์

เรกูล่าโชว์ () หรือที่รู้จักในชื่อ เรกูล่าโชว์บนอวกาศ ในฤดูกาลที่ 8) เป็นซิทคอมแอนิเมชันสัญชาติอเมริกันที่สร้างโดย เจ. จี. ควินเทล สำหรับช่อง การ์ตูนเน็ตเวิร์ค ออกอากาศตั้งแต่วันที่ 6 กันยายน พ.ศ. 2553 ถึงวันที่ 16 มกราคม พ.ศ. 2560 รวมความยาวทั้งหมด 8 ซีซัน และมีจำนวนตอนทั้งสิ้น 244 ตอน 

ซีรีส์เรื่องนี้ติดตามชีวิตประจำวันของเพื่อนสนิทสองคนในวัย 23 ปี คือ มอร์เดอไค (Mordecai) นกเจย์ฟ้า และ ริกบี้ (Rigby) แรคคูน ทั้งคู่ทำงานเป็นเจ้าหน้าที่ดูแลสวนสาธารณะในท้องถิ่น เพื่อนร่วมงานของพวกเขาประกอบด้วย สคิปส์ (Skips) เยติผู้เป็นอมตะ, มัสเซิลแมน (Muscle Man) ชายตัวเขียวร่างท้วม และ ไฮไฟฟ์โกสต์ (Hi-Five Ghost) ผีตนเล็กที่มีมืออยู่บนหัว นอกจากนี้ยังมีตัวละครอื่น ๆ เช่น พ็อปส์ (Pops) ชายผู้มีหัวเป็นอมยิ้มซึ่งเป็นเจ้าของสวน และ เบนสัน (Benson) เครื่องหมากฝรั่งที่เป็นเจ้านายของพวกเขา มอร์เดอไคและริกบี้มักจะใช้เวลาไปกับการอู้ขานและเลี่ยงงานเพื่อหาความสนุกใส่ตัว ซึ่งมักจะนำไปสู่เหตุการณ์ที่ตลกเหนือจริง สุดโต่ง และเกี่ยวข้องกับสิ่งเหนือธรรมชาติอย่างไม่คาดคิด<ref name="wired">{{cite magazine|date=3 เมษายน 2555|title=Regular Show'''s J.G. Quintel Is Just a Regular Guy|url=https://www.wired.com/geekdad/2012/04/j-gquintel/|magazine=Wired|archive-url=https://web.archive.org/web/20170101173441/https://www.wired.com/2012/04/j-g-quintel/|archive-date=1 มกราคม 2560|access-date=15 กรกฎาคม 2012}}</ref>

ตัวละครส่วนใหญ่ใน เรกูล่าโชว์ มีพื้นฐานมาจากตัวละครที่ควินเทลพัฒนาขึ้นสำหรับภาพยนตร์นักศึกษาที่ สถาบันศิลปะแคลิฟอร์เนีย (CalArts) ได้แก่เรื่อง The Naïve Man from Lolliland และ 2 in the AM PMThe Naive Man From Lolliland & 2 In The AM PM  (2006). Film done by JG Quintel during his time at the California Institute of the Arts. โดยเรื่องแรกเป็นหนึ่งในผู้ชนะของเทศกาลภาพยนตร์ Nicktoons ปี 2548 และได้รับความสนใจจากนานาชาติหลังจากออกอากาศทางช่อง Nicktoons Networkเรกูล่าโชว์ ได้รับการเสนอชื่อเข้าชิงรางวัลมากมาย รวมถึงรางวัล แอนนีอะวอร์ด 7 ครั้ง และรางวัลไพรม์ไทม์เอ็มมี 6 ครั้ง โดยสามารถคว้ารางวัลชนะเลิศมาได้หนึ่งรางวัลจากตอน "Eggscellent" (ซีซัน 3 ตอนที่ 17) และรางวัลจากสถาบันศิลปะภาพยนตร์และโทรทัศน์บริติช (BAFTA) สำหรับเด็กอีก 3 ครั้ง นอกจากนี้ยังมีภาพยนตร์ดัดแปลงในชื่อ Regular Show: The Movie ซึ่งออกฉายในปี 2558

ในวันที่ 12 มิถุนายน พ.ศ. 2567 วอร์เนอร์บราเธอส์ดิสคัฟเวอรี ได้ประกาศว่าซีรีส์ภาคใหม่ที่มีตัวละครบางส่วนจาก เรกูล่าโชว์'' ได้รับการอนุมัติให้สร้างแล้ว โดยควินเทลจะกลับมาทำหน้าที่เป็นผู้จัดรายการอีกครั้ง

 อ้างอิง 

 แหล่งข้อมูลอื่น 




หมวดหมู่:การ์ตูนอเมริกัน
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์แอนิเมชัน
หมวดหมู่:ตัวละครกลุ่มเจ็ด
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2553
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2560